Selvfølgelig hadde jeg AKKURAT for lite garn til å strikke opp rundt halsen, så etter litt research fant jeg ut at Senjagarn skal være samme typen som Silja. Ett nøste ble kjøpt inn og halsen ble ferdig. Men jeg kan herved avkrefte at Silja og Senjagarn er det samme - Senjagarn er både tynnere og mykere, skulle strengt tatt ønske jeg hadde strikket hele genseren i Senjagarn. Nuvel, forskjellen ble ikke så stor. Bra nok.
Vi reiser forøvrig på storbyferie, Theodor og jeg, imorgen tidlig: Noen dager i Oslo blir herlig! Mor har funnet frem storkofferten, den trengs nemlig selv om det bare er noen dager. Ting har en tendens til å finne veien fra butikkhyllene og oppi kofferten. Merkelig.
Igjen er teppet basert på Pickles Sikk-sakk-teppe, denne gangen la jeg opp 169 m (der 4 m på hver side, tilsammen 8 m, er kantmasker) og også denne gangen har jeg strikket kastene vridd for å unngå store hull. Alle stripene er 5 riller (altså 10 pinner) og gjentatt to ganger - hvitt er den eneste fargen som går igjen tre ganger.
Teppet ble etter vask og lett blokking (strekking av plagget til ønsket form og størrelse) ca 80 cm bredt og 120 cm langt: En perfekt størrelse for babytepper.
Et lite PS-hipp-hurra er at alt garnet er fra garnlageret; som med dette prosjektet har blitt vel 250 g lettere (ca et halvt nøste av hver farge gikk med).
Dersom du skal lage kort, vil jeg anbefale deg å bruke små limputer som gjør at motivet står litt ut fra selve kortet. Slike limputer får du hos din lokale hobbyforhandler. Kortene jeg har brukt her, er i størrelsen A6.
Jeg la opp luen ved å bruke et opplegg som heter "Cable Cast On" som skal være veldig elastisk, jeg må imidlertid innrømme at jeg syns den gode gamle måten er like bra (og elastisk). Nuvel, man har forsøkt noe nytt - og det bør man jo, før man finner ut at det gamle er best.
Luen strikkes på to pinner og får formen ved hjelp av kortrader - eller W&T (wrap and turn) som det heter på engelsk. Jeg er ikke helt fornøyd med maskene der det ble snudd, de ble veldig synlige med dette garnet - det beste er nok et melert tweedgarn.
På denne bloggen kommer man ikke unna noen gjør-det-selv varianter. Hva med denne fantastisk vakre uroen her? Fremgangsmåte finner du her hos utrolige the red thread.
Du kan også nålefilte en uro, f.eks disse yndige figurene fra Pickles. Jeg har selv laget noen varianter inspirert av disse og det er virkelig morsomt (se innlegget her).